Карэнная паляшучка баба Каця (Кацярына Панчэня) з вёскі Пагост Гомельскай вобласці не проста адзначае разам са сваімі вернымі сяброўкамі і сябрамі традыцыйныя беларускія абрадавыя святы, яна прасьвятляе з дапамогай беларускіх і замежных СМІ і кінематаграфістаў тых, хто ведае мала або зусім нічога пра этнаграфічную культуру палескіх вёсак Тураўскай зямлі. Вось і ў чарговы раз у бабы Каці сабраліся госці і аднавяскоўцы, каб разам сустрэць калядой і застоллем Шчодры вечар (надыход Новага года па старым традыцыям) напярэдадні Дня Святога Васіля Вялікага.